open-index/open-wikipedia-markdown huggingface dataset:
José Carlos de Almeida

**José «Zé» Carlos de Almeida** (1967–2024) var en brasiliansk fotballspiller.

Zé Carlos startet karrieren i 1990, og spilte for São José Esporte Clube, Nacional Atlético Clube, Associação Desportiva São Caetano, Associação Portuguesa de Desportos, União São João Esporte Clube, São Paulo Futebol Clube, Esporte Clube Juventude, Sociedade Esportiva Matonense, Associação Atlética Ponte Preta, Grêmio Foot-Ball Porto Alegrense og Joinville Esporte Clube.

Zé Carlos hadde aldri spilt en landskamp da han ble tatt ut til Brasils tropp til VM i fotball 1998, angivelig på grunn av skadde spillere i troppen. Han spilte ikke før i semifinalen, hvor han var i start-elleveren mot Nederland. Han spilte ikke i finalen, og ble aldri tatt ut til landslaget igjen, så hans opptreden i semifinalen i VM var hans første og eneste landskamp.

## Referanser


## Eksterne lenker
*
George Raft

**George Raft** (født **George Ranft**; 1901–1980) var en amerikansk skuespiller og danser.

Han ble kjent for sine mange roller i gangsterfilmer i 1930- og 1940-årene, inkludert *[[Scarface (1932)|Scarface]]* og *[[Each Dawn I Die]]* (1939). Etter flere år med dårlige rolletidbud fikk han et lite comeback i *[[Noen har det hett]]* (1959).

Raft døde av leukemi 79 år gammel.

## Filmografi (utvalg)
* 1932 – *[[Hvis jeg var millionær]]*
* 1932 – *[[Scarface (1932)|Scarface]]*
* 1938 – *[[Du og jeg (film)|Du og jeg]]*
* 1940 – *[[De kjører i natten]]*
* 1941 – *[[En kvinne blant menn]]*
* 1956 – *[[Jorden rundt på 80 dager (film)|Jorden rundt på 80 dager]]*
* 1959 – *[[Noen har det hett]]*
* 1960 – *[[Elleve om kuppet]]*
* 1967 – *[[Casino Royale (1967)|Casino Royale]]*
* 1978 – *[[Sextette]]*

## Referanser


## Eksterne lenker
*
Tony Randall

**Tony Randall** (født **Leonard Rosenberg** 26. februar 1920, død 17. mai 2004) var en amerikansk skuespiller, produsent og regissør som var aktiv både på film, fjernsyn og teater.

Randalls filmer inkluderer *[[Åh, for en mann]]* (1957), *[[Kryss på linjen]]* (1959), *[[Hurra for kjærligheten!]]* (1960), *[[Her blir det månelyst]]* (1962) og *[[Dr. Laos syv ansikter]]* (1964). Han gjorde seg også bemerket på fjernsyn, spesielt i rollen som Felix Unger i serien *[[The Odd Couple (TV-serie fra 1970)|The Odd Couple]]*, der han spilte mot Jack Klugman. Randall ble nominert til fem Emmy-priser for denne rollen, hvorav han vant én. Han spilte også i serier som *[[The Tony Randall Show]]* og *[[Love, Sidney]]*.

Randall døde av lungebetennelse 84 år gammel.

## Filmografi (utvalg)
* 1957 – *[[Åh, for en mann]]*
* 1959 – *[[Kryss på linjen]]*
* 1960 – *[[Hurra for kjærligheten!]]*
* 1964 – *[[Ingen blomster takk]]*

## Referanser




## Eksterne lenker
* 
*
Överhogdalsteppet

**Överhogdalsteppet** (*Överhogdalsbonaderna* eller* Överhogdalsvävarna*) er betegnelsen på fem bildetepper, veggteppe, fra sent på tusentallet eller ellevehundretallet som ble funnet i Överhogdal i Härjedalen i Sverige, og som nå befinner seg ved Jämtlands läns museum Jamtli i Östersund.

Veggteppene ble funnet sammensydde til et teppe av Jonas Holm i en vedkasse i sakristiet i Överhogdal kirke under en renovering av kirken i 1909 og lagt i et stabbur som hørte til kirken, hvor kunstneren Paul Jonze fant dem og så tok dem med til fylkesmannen.

De fem ulike billedteppene er tidfestet sammen i 2010 etter radiologisk metode til en tid (som etter denne metoden) ikke kan fastsettes nærmere enn til et sted mellom årene 1040 og 1170. En tidfesting i 1991 etter samme metode ga et annet og større tidsspenn, mellom årene 800 og 1100. Uansett tilhører teppene den epoken som betegnes som Vikingtiden.

Teppene er vevd i ullgarn med renning av lin. Hva bildene skal bety, og hvorvidt motivene er hedenske eller kristne, er omdiskutert. Noen ser bildene som en skildring av kristningen av Härjedalen, andre som en skildring av ragnarok, verdens undergang ifølge nordisk hedensk mytologi.

Billedteppene tilhører fremledes Överhogdals kirke, selv om de nå befinner seg på Jamtli Jämtlands läns museum.

## Se også
* Bayeux-teppet
* Baldisholteppet

## Litteratur
* Franzén, Anne-Marie & Nockert, Margareta: *Bonaderna från Skog och Överhogdal och andra medeltida väggbeklädnader*, Almqvist & Wiksell international, Stockholm 1992. ISBN 91-7402-226-1.

## Eksterne lenker
* 
* Jamtli – Jämtlands läns museum
Rudy Vallée

**Hubert Prior Vallée**, bedre kjent under artistnavnet **Rudy Vallée**, (født 28. juli 1901, død 3. juli 1986) var en amerikansk sanger, skuespiller og orkesterleder.

## Filmografi (utvalg)
* 1939 – *[[Annen fiolin]]*
* 1947 – *[[Å for en onsdag]]*
* 1947 – *[[Jeg så ham først]]*
* 1948 – *[[Vi kan stole på mamma]]*
* 1948 – *[[Sjalu etter noter]]*
* 1955 – *[[Men de giftet seg med brunetten]]*
* 1967 – *[[Tips om å nå til tops]]*

## Referanser


## Eksterne lenker
* 
* 
*
Arbeids- og velferdsdirektør

**Arbeids- og velferdsdirektør** er et embete i Norge som ble opprettet i 2006. Arbeids- og velferdsdirektøren er øverste leder for både den statlige Arbeids- og velferdsetaten (herunder Arbeids- og velferdsdirektoratet) og den felles statlig-kommunale Arbeids- og velferdsforvaltningen (NAV).

Arbeids- og velferdsdirektørens arbeidsplass er Arbeids- og velferdsdirektoratet i Oslo. Til sammen er det ca. 19 000 ansatte underlagt arbeids- og velferdsdirektøren, hvorav 14 000 i den statlige etaten, og arbeids- og velferdsdirektøren har ansvar for en tredjedel av statsbudsjettet.

Arbeids- og velferdsdirektøren blir noen ganger omtalt upresist i media som NAV-direktør. Det er unikt i Norge at et statlig embete har ansvar for både statlige og kommunale forvaltninger. Arbeids- og velferdsdirektøren etterfulgte de to tidligere embetene som trygdedirektør (Trygdeetaten) og arbeidsdirektør (Arbeidsmarkedsetaten).

## Arbeids- og velferdsdirektører
* 2006–2010: Tor Saglie
* 2010–2015: Joakim Lystad
* 2015–2020: Sigrun Vågeng
* 2020–2025: Hans Christian Holte
* 2026-(2032) Hege Nilssen

## Referanser
Gampr

**Gampr**, **armensk gampr** eller **aralez** er en storvokst primitiv kaukasisk landrase av ovtcharkatypen (molosser), som har lange tradisjoner som vokterhund for bufe i det armenske høylandet og de sørlige Kaukasusfjellene (Armenia, det sørlige Georgia og deler av Aserbajdsjan). Typen går også under lokale navn som *nagazi*, *gurdbasar* og *kars*.

Gampr regnes også som en progenitor for flere andre raser, blant annet kaukasisk ovtcharka og sentralasiatisk ovtcharka, trolig også sydrussisk ovtcharka. Dette er raser som ble krysset fram og standardiserte i sovjettiden. De må imidelrtid, tross opphavet, ikke forveksles med gampr. Ovtcharkaene er av nordkaukasisk opprinnelse og stammer i hovedsak fra hunder i Dagestan, Ossetia og det sørlig Russland.

Som landrase eksisterer gampr i kraft av flere lokale varianter. Det har gjennom tiden vært tradisjon med å krysse disse variantene, så typen viser stort gentisk mangfold. Hundene lever i en semi-nomadisk tilværelse og vokter normalt sau og eiendom. Det armenske høylandet og Kaukasusfjellene er befengt med store rovpattedyr, og det har vært tradisjon å kuppere ørene og halen på hundene, slik at de lettere unngår å bli skadd i konflikt med rovdyr. Ulv er mest vanlig, men det finnes også både gaupe og bjørn i beiteområdene.

## Referanser




## Eksterne lenker
* ''A Brief History of the Armenian Gampr'', Armenian Gampr Club of America
*
Li Changping

**Li Changping** (født 1963 i fylket Jianli i provinsen Hubei i Folkerepublikken Kina) er en tidligere kommunistisk politiker og deretter opposisjonell, bosatt i Tyskland. 

Li ble partisekretær i Qipan i Hubei, og tok utdannelse i økonomi ved Sichuanuniversitetet i Chengdu. Han ble kjent etter å ha skrevet et kritisk brev til daværende statsminister Zhu Rongji i 2000, blant annet med brennemerking av lokalpolitikeres overbeskatning av befolkningen og egen korrupte livsstil. Brevet ble offentliggjort i ukeavisen Nanfang Zhoumo. Han ble også kjent for en bok der han beskrev disse og lignende misforhold.

## Verker
* *Wuo xiang zhongli suoshihua* (*Jeg fortalte statsministeren sannheten*) (2002), Guangmin Ribao Chubanshe

## Referanser
Nanfang Zhoumo

***Nanfang zhoumo*** (kinesisk: 南方周末, pinyin: *Nánfāng zhōumò*) er en kinesisk ukeavis som utgis i Guangzhou. Avisen er kontroversiell fordi den flere ganger har sluppet til materiale kritisk til styrende organer, blant annet ved å avdekke skandaler. Flere ganger har den måttet skifte ut redaksjonen.

## Eksterne lenker
* 
* English news about Southern Weekend
MS «Kong Haakon VII»

**MS «Kong Haakon VII»** var et lasteskip bygget ved Barclay, Curle & Co. Ltd. Glasgow  i 1942 . Hun ble levert til rederiet Nortraship april samme år. Gikk i konvoi hele krigen. Videresolgt flere ganger før hun til slutt ble hugget i 1972.

## Historie
* 1942:	Mai: Levert som DS «Kong Haakon VII» for Nortraship
* 1946:	Til Helmer Staubo & Co. Oslo  
* 1951:    Solgt til Arica Cia.Naviera S.A., Panama. Omdøpt «Cavofrigelo»
* 1953:    Solgt til Cia.de Naviera Golfo Azul S.A. Panama
* 1967:    Solgt til Phillipine President Lines, Manila, Filippinene
* 1972:    Ankom Kaohsiung, Taiwan for hugging 17. juli 1972

## Eksterne lenker
*«Kong Haakon VII» www.sjohistorie.no
*«Kong Haakon VII» www.Warsailors.com
Marcelo Gonçalves Costa Lopes

**Marcelo Gonçalves Costa Lopes** (født 22. februar 1966 i Rio de Janeiro), også kjent som **Gonçalves**, er en brasiliansk tidligere fotballspiller. Han vokste fram i Flamengo, og har midtstopper som foretrukket posisjon. Gonçalves ble kjent i tiden da han spilte for Botafogo, og han ble tatt opp på det brasilianske landslaget.

Gonçalves spilte for Brasil i VM i fotball 1998. Han var tatt ut som reserve i troppen, men spilte mot Norge og Chile i turneringen. Gonçalves spilte totalt 23 landslagskamper i sin karriere, og scoret ett mål.

Gonçalves er for tiden administrerende direktør i Imperial Futebol Clube, en fotballklubb lokalisert i Rio de Janeiro.

## Referanser


## Eksterne lenker
*
Sideflate

En **sideflate** er en todimensjonal grense i et legeme, som regel brukt om begrensningene i et tredimensjonalt polyeder. For eksempel er kvadratene som avslutter en kube dens sideflater.

Av og til, som med en pyramide, utelukker begrepet *sideflater* grunnflaten.

I høyere dimensjonen blir imidlertid *sideflater* formelt sett brukt om *alle* grensene i lavere dimensjoner. Disse kalles mer presist en **''n''-side**.
Stein Ramberg

**Stein Ramberg** (født 1961) er en norsk gitarist som spilte i Backstreet Girls i 1984. Han har også spilt i bl.a. Divin' Ducks, Saturday Cowboys og Casino Steel. 

I 1993 var Ramberg med Backstreet Girls på turné. Den 11. desember spilte de inn konsertalbumet *[[Get Yer Yo-Yo's Out! The Backstreet Girls Live]]* på Sentrum Scene i Oslo.

## Diskografi
### [[Backstreet Girls]]
* *[[Get Yer Yo-Yo's Out! The Backstreet Girls Live]]* (1993)
### [[Act (band)|Act]]
* *Dream Talk/When You Find Love* (1985)
* *[[September Field]]* (1985)
### [[Flimmer Twins]]
* *Stikk av Eddi/Stay Away Eddie* (1981)
### [[Henning Kvitnes]]
* *[[Open Roads]]* (1984)
* *[[Tida bare kom &ndash; de beste so far]]* (1996)

### [[Claudia Scott|Claudia]]/[[Ottar Johansen|Big Hand]]/[[Casino Steel|Casino]]
* *[[Oh Yeah! (album)|Oh Yeah!]]* (1985)
* *[[Honky Tonk Night &ndash; The Best of Claudia/Big Hand/Casino]]* (2009)
### [[Casino Steel]]
* *[[Casino Steel (album)|Casino Steel]]* (1990)
* *[[Casino Steel & The Bandits]]* (1991)
* *[[Oh Boy! (album)|Oh Boy!]]* (1992)
* *[[V.S.O.P.]]* (2001)
* *[[There's a Tear in My Beer]]* (2005)
;Singler
* *Dance Naked with Me/Blowing the Dust Off the Angels Wings* (1990)
* *Heroine/When You Walk in the Room* (1991)
### [[Divin' Ducks]]
* *[[An Eye for an Eye... a Tooth for a Tooth]]* (1994)
* *[[Gutter Rhymes]]* (1995)
* *[[Both Ends Burning]]* (1996)
* *[[Brewed and Bottled Alive]]* (1998)
* *[[Best of Divin' Ducks &ndash; Revitalized]]* (2010)
### [[Saturday Cowboys]]
* *[[We Like to Watch]]* (1981)
* *[[Little Big Horn &ndash; Live]]* (1982)
;Singler
* *Human Cut-Out/Move It Over* (1981)
### [[The Contenders]]
* *Sweet Little Thing/A Little Love (Is a Dangerous Thing)* (1989)
* *[[The Contenders (album)|The Contenders]]* (1990)
### [[Kollaps]]
* *[[Kollaps (album)|Kollaps]]* (1980)
* *[[Dunderøs]]* (2017)
### [[97434 Johansen]]
* *Arbeidsdag/Arbeidsløs* (1981)
### [[Ghostriders]]
* *[[Baptism of Fire]]* (1983)
* *[[Baptism of Fire EP]]* (1984)
### Deltar på
* Front Page: *[[Qualified]]* (1981)
* Puls: *[[Blodige strenger]]* (1981)
* New Noise: *[[Big Voice of New Noise]]* (1981)
* CCCP: *[[Let's Spend the Night Together!]]* (1986)
* Scott & Steel: *[[Scott & Steel]]* (1988)
* That's Entertainment: *[[Rock'n'Roll Stowaways]]* (1988)
* 1st Revolution Orchestra: *[[1st Revolution Orchestra (album)|1st Revolution Orchestra]]* (1991)
* Andrew Matheson: *[[Night of the Bastard Moon]]* (1994)
* Ottar «Big Hand» Johansen: *[[30 Years On the Road]]* (1995)
* Merry Records: *[[Perfectly Stoned]]* (1995)
* Arcade: *[[Maximum Rock]]* (1996)
* The Circus Sideshow: *[[The Circus Sideshow (album)|The Circus Sideshow]]* (1997)
* Voices of Wonder: *[[Anarki & Kaos 2]]* (2007)
Hinderåa

**Hinderåa** (også kalt **Lyseelva**) er ei kort elv i Tysvær kommune i Rogaland. Den renner mellom Lysevatnet (5 moh) og Hindaråvågen, en arm av Nedstrandsfjorden. Selve Hinderåa er bare rundt 300 meter lang, men sammen med Amdalselva er den 9,2 kilometer lang. Den har et nedbørfelt på , og middelvannføringen ved munningen er .

På østsida av elva ligger et oppdrettsanlegg for smolt. Tidligere lå det et lite kraftverk ved elva, drevet av Tveit jordbruksskole. 

## Referanser
Hindaråvågen

**Hindaråvågen** (eller **Hinderåvågen**) er en kort fjord i Tysvær kommune i Rogaland. Den er en arm av Nedstrandsfjorden og er rundt 2 kilometer lang og 700 meter bred. Den ligger rundt 3 kilometer vest for Nedstrand og har navn etter Hinderåa, som munner ut lengst nord i vågen.

## Referanser
Hindaråvåg

**Hindaråvåg** (ofte stava Hinderåvåg) er ei bygd i Tysvær kommune i Rogaland. Den ligger innerst i Hindaråvågen, rundt 3 kilometer vest for Nedstrand. Her ligger Nedstrand kirke og Tveit jordbruksskole. Fylkesvei 515 går gjennom bygda fra øst til vest, og nordover fra Hindaråvåg går fylkesvei 4786.

## Referanser
Beryl Rose Sisulu

**Beryl Rose Sisulu** (født 1948) er en sørafrikansk diplomat. Hun ble Sør-Afrikas første kvinnelige ambassadør til Norge i januar 2009, for perioden frem til juli 2012.

Hun er adoptivdatter av antiapartheid-aktivistene Walter og Albertina Sisulu, og har 7 søsken. Beryl Rose Sisulu var datter av Walter Sisulus søster.

## Referanser
Haakon Ameln

**Haakon Ameln** (1881–1949) var en norsk assurandør.

Han vokste opp på Fjøsanger ved Bergen som sønn av dispasjør Theodor Ameln og hans svenskfødte kone Olivia (Vivi) Wilander. Han var yngre bror av dispasjør og stortingsmann Henrik Ameln.

Han tok juridisk embetseksamen i 1904 og reiste så til England og Tyskland for å lære språk. I 1906 gikk han inn i sin fars sjøforsikringsvirksomhet, og i 1919 overtok han også etter faren som Sveriges konsul i Bergen.

Fra 1922 til 1938 var Ameln administrerende direktør i Norske Alliance i Bergen.

Ameln var styreformann i Bergens Kreditbank, styreformann ved Den Nationale Scene og styremedlem i Tyssefaldene. Han hadde noen offentlige verv, som overformynder og formann i forliksrådet, og verv i næringslivets organisasjoner. Politikken, skrev han selv, «har jeg altid holdt mig længst mulig borte fra».

Ameln hadde store litterære interesser og opparbeidet seg Bergens største private boksamling med 10–12&nbsp;000 bind. Han hadde nesten 1&nbsp;000 bøker, småtrykk, utklipp og særtrykk knyttet til Henrik Ibsen og utarbeidet en bibliografi i tre håndskrevne bind. Familien donerte Amelns Ibsensamling til Universitetsbiblioteket i Bergen i 1959.

Han var ridder av Nordstjerneordenen og ridder av 1. klasse av Vasaordenen.

## Referanser
Simavik

**Simavik** er ei grend i Tromsø kommune. Den ligger på Ringvassøya, på nordsida av Kvalsundet, 2,5 kilometer fra Kvalsundtunnelen. Fylkesvei 66 passerer gjennom bygda. Til Tromsø sentrum er det 28&nbsp;km i kjørelengde. Den 7,8&nbsp;km lange Simavikelva renner gjennom dalen.

Før 1919 var det en gammel svensksamisk sommerboplass på stedet. Navnet kommer av slektsnavnet Simma.

## Referanser
Gibson Girl look

**Gibson Girl look** var et mote- og kvinneideal i USA som ble skapt av den amerikanske illustratøren Charles Dana Gibson (1867-1944) omkring år 1900 og varte i rundt tjue år. Ei gibsonjente (*Gibson girl*) var ei «moderne amerikanerinne» som ble presentert gjennom lett satiriske tegninger og historier. Hun ble framstilt som en ungdommelig og feminin, høy og slank pinup-modell med tydelig byste og hofter, men sporty og aktiv og ikke avkledt.

Gibson lagde en rekke tegninger i svart-hvitt fra 1896 og framover. De ble svært populære og resulterte i serien *Mr. Pipps*, som ble trykt første gang i tidsskriftet *[[Collier's Weekly]]* i 1899. Gibsonjenta ble portrettert i ulike omgivelser, for eksempel som golfspiller, men hennes spesielle personlighet ble alltid understreket av timeglassfiguren, moteriktige klær og frisyrer, deriblant lange kjoler, store hatter og langt hår satt opp i en «flommende» pompadur. 

Forbildet for *the Gibson girl look* skal ha vært tegnerens egen kone Irene, født Langthorne, og søstrene hennes. 

Gibsonjenta ble brukt som reklamefigur på ei rekke kommersielle produkter i samtida.


File:Gibson Girls Magnifying Glass by Charles Dana Gibson.jpg|«Det svake kjønn» 1900
File:Art Lesson, Charles Dana Gibson.jpg|«Kunstleksjonen» 1901
File:The Ambitious Mother and the Obliging Clergyman.jpg|«Livet» 1902


## Se også
* Belle Époque, «den skjønne tid» i fransk samfunnsliv ca. 1860-1914

## Eksterne lenker
*
Helge O. Larsen

**Helge O. Larsen** (født 5. september 1951 i Leirfjord, død 24. april 2012) var en norsk statsviter, kommuneforsker, professor og tidligere rektor ved Høgskolen i Nesna.

Larsen var en av de første studentene ved Universitetet i Tromsø fra 1972, der han ble cand.polit. i 1979. Han var deretter ansatt ved Universitetet i Tromsø frem til 2003, fra 1985 som førsteamanuensis i offentlig politikk og administrasjon. Han ble i 2003 ansatt ved Høgskolen i Nesna, der han ble høgskolens første professor (i hovedstilling). Han hadde også en bistilling som professor II ved Universitetet i Tromsø frem til sin død. Helge O. Larsen var rektor for Høgskolen i Nesna fra 2003 til 2011.

Larsen forsket på offentlig politikk og regional utvikling, særlig lokalt politisk lederskap. Han var også leder av Råd for høyere utdanning i Nord-Norge og styreleder ved Helgeland Museum.

## Referanser


## Kilder
* Nekrolog i Nordlys, 11.05.2012, s. 46

## Eksterne lenker
*
Jerichau

**Jerichau** kan vise til:  

* Elisabeth Jerichau Baumann (1819-1881), polsk-dansk maler  
* Jens Adolf Jerichau (1816-1883), dansk billedhugger
Christoffer Lindhe

**Bernt Erik Christoffer Lindhe** (født 1. februar 1989 i Ulricehamn) er en svensk handikapsvømmer. Han har svensk handikaprekord i 50, 100 og 200 m bryst og 50 m butterfly. Han studerer bedriftsøkonomi i Halmstad.

Lindhe mistet beinene og en arm i en jernbaneulykke i 2006. Han deltok i de paralympiske sommerleker 2008.

## Referanser


## Eksterne lenker
*
Eugène Joseph Delporte

**Eugène Joseph Delporte** (født 10. januar 1882 i Jodoigne, død 19. oktober 1955) var en belgisk astronom.

## Oppdagelser
Han oppdaget totalt sekstiseks asteroider. Kjente oppdagelser innbefatter 1221 Amor (som ga navn til Amor-asteroider) og Apollo-asteroiden 2101 Adonis. Han oppdaget aleine eller sammen med andre noen kometer også, blant annet den periodiske kometen 57P/du Toit-Neujmin-Delporte. Han arbeidet ved Observatoire Royal de Belgique, som ligger i byen Uccle (som asteroiden 1276 Ucclia er oppkalt etter).

I 1930 fastsatte han de moderne grensene mellom alle stjernebilder på himmelen, langs gradene (linjene) i rektascensjon og deklinasjon for epoken B1875.0.

Krateret Delporte på Månen er oppkalt etter ham.

## Bibliografi
* Eugène Delporte: *Délimitation scientifique des constellations, tables et cartes.* IAU, University Press, Cambridge 1930.

## Referanser


## Eksterne lenker
* NASA Obituary Notices : Eugene Joseph Delporte
* Nekrolog (August Kopff)
* Grenzen am Himmel (Wiener Zeitung)
Rücker

**Rücker**, **Ruecker**, **Rucker**:
* Anja Rücker, tysk friidrettsutøver (sprinter) (1951-)
* Joachim Rücker, tysk diplomat og politiker (1972-)
## Rucker
* Ursula Rucker, amerikansk kunstner
Indre Kårvik

**Indre Kårvik** er ei grend i Tromsø kommune. Den ligger på Ringvassøya, ved Kårvika på nordsida av Kvalsundet og 9 kilometer fra Kvalsundtunnelen. Fylkesvei 66 passerer gjennom bygda. Til Tromsø sentrum er det 35&nbsp;km i kjørelengde.

Her ligger Havbruksstasjonen i Tromsø.

## Referanser
Dunes (hotell og kasino)

**Dunes Hotel** var et hotell og kasino i Paradise i Nevada. Det var drevet fra 23. mai 1955 til 26. januar 1993, og var det tiende feriestedet som åpnet på Las Vegas Strip.

De første årene hadde Dunes økonomiske problemer, og ble det første hotell og kasinoet i Nevada som tilbød toppløsunderholdning, da de satte opp forestillingen *Minsky’s Follies* 10. januar 1957.

En rekke kjente artister opptrådte på Dunes i årenes løp, inkludert Frank Sinatra, Dean Martin, Liberace, Jayne Mansfield, George Burns, Pat Cooper, Judy Garland, Violetta Villas og Phyllis Diller.

Etter nedleggelsen ble Dunes revet og Bellagio ble bygget på tomten.

## Referanser
Liste over kulturminner i Kvæfjord

**Liste over kulturminner i Kvæfjord** er en oversikt over fredede og/eller bevaringsverdige bygninger og elementer i Kvæfjord. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Shiheziuniversitetet

**Shiheziuniversitetet** (kinesisk: 石河子大学) er et universitet i Shihezi i Xinjiang i Folkerepublikken Kina. Det ble grunnlagt i april 1996. I august 2000 ble det designert som et av landets nøkkeluniversiteter.

## Eksterne lenker
* 石河子大学
Arabesque 26

**Arabesque 26** er en seilbåt fra tidlig 1970-tallet, den er konstruert og produsert av Beckerbåt.

Ca. 240 eksemplar er bygget. Arabesque 26 er forgjengeren til Becker 27. Som flere 70-tallsbåter smalner skroget kraftigt akterut, hvilket gir et lite akterspill.

Innredningen finnes i flere ulike alternativer.

## Tekniske spesifikasjoner
* LYS-tall: 1,0
* Total lengde: 7,95 m
* Lengde i vannlinjen: 6,17 m
* Bredde: 2,65 m
* Storseil: 12 kvm
* Genua I: 25,5 kvm
* Genua II: 21,5 kvm
* Dypde: 1,30 m
* Deplacement: 2,2 ton
* Kjøl (bly): 1,2 ton
* Motor: Ingen som standard
* Konstruktør: Harry Becker
* Konstruktion: Skrog i glassfiberarmert plast
* Masthøyde: 9,9 meter
* Antall køyer: 6 
* Ruffhøyde: 1,70 meter
Fjelldal Idrettslag

**Fjelldal Idrettslag** (stiftet 1938) holder til på Fjelldal i Tjeldsund kommune i Nordland. Klubben har aktivitet blant annet innen fotball, styrketrening, sykling/jogging og fjellturer (7 på topp).

## Referanser


## Eksterne lenker
* Speaker.no: Fjelldal IL
* Norges Fotballforbund: Fjelldal IL
André Cruz

**André Alves da Cruz** (født 1968) er en brasiliansk tidligere fotballspiller. Han spilte midtstopper, og har spilt for klubber som Flamengo, Standard Liège, Napoli, AC Milan og Torino, samt på det brasilianske herrelandslaget.

## Som landslagsspiller
André Cruz spilte 31 landskamper for Brasil, hvor han har scoret ett mål. Han var med i Brasil tropp til VM i fotball 1998. Han fikk opprinnelig ikke plass i troppen, men ble innkalt som erstatter for Márcio Santos da han pådro seg en skade. 

## Meritter

### På klubbnivå
* Vinner Copa do Brasil i 1990 med Flamengo
* Vinner Campeonato Gaúcho i 2003 med Internacional
* Vinner Belgiske cupen i 1993 med Standard Liège
* Vinner Serie A i 1999 med AC Milan
* Vinner Primeira Liga i 2000 og 2002 med Sporting CP
* Vinner Supertaça Cândido de Oliveira i 2000 med Sporting CP
* Vinner Portugisiske cupen i 2002 med Sporting CP

### Internasjonalt
* Sølvplassering i OL i 1988
* Sølvplassering VM i fotball 1998
* Panamerikanske leker: 1987
* Copa América: 1989

## Referanser


## Eksterne lenker
*
4266 Waltari

**4266 Waltari** er en asteroide oppdaget 28. desember 1940 av Yrjö Väisälä i Åbo. Asteroiden har fått sitt navn etter forfatteren Mika Waltari.

## Referanser


## Eksterne lenker
*
Doriva

**Dorival Guidoni Junior** (født 28. mai 1972 i Nhandeara) er en brasiliansk tidligere fotballspiller, som spilte primært på midtbanen. Fra 2003 til 2006 spilte han i Premier League-klubben Middlesbrough.

## Karriere på klubbnivå
Før han kom til Middlesbrough, hadde Doriva spilt for São Paulo, Atlético Mineiro, FC Porto, Sampdoria og Celta Vigo. Overgangen fra Atlético Mineiro kostet FC Porto 4 millioner $.

### I Middlesbrough
Doriva var tatt inn på lån av Middlesbroughs manager Steve McClaren i januar 2003. Etter fem opptredener som innlånt spiller, skrev Doriva under en ettårskontrakt med Middlesbrough. I sin første hele sesong for klubben, spilte Doriva som førstevalg sammen med George Boateng. Dorivas eneste scoring for klubben fant sted i FA-cupens tredje runde, mot Notts County.

Doriva fikk i 2005 kontrakten forlenget med ett år. Middlesbrough lot kontrakten løpe ut i 2006.

### Blackpool og senere karriere
Etter at kontakten med Middlesbrough var løpt ut, signerte Doriva for Blackpool. Han signerte deretter for América. På grunn av et hjerteproblem som ble påvist, og som hadde rammet både hans far og farfar, la Doriva opp som fotballspiller. Senere undersøkelser viste at diagnostiseroingen hadde vært unøyaktig, og at han kunne ha fortsatt å spille fotball. Doriva gjorde imidlertid ingen comeback av den grunn.

## Landslagskarriere
Doriva var en del av Brasil-troppen i VM i fotball 1998. Han spilte imidlertid kun en kamp i mesterskapet, hvor han kom inn som innbytter mot Marokko som erstatter for César Sampaio.

Doriva spilte totalt 35 landslagskamper for Brasil, og scoret fire mål.

## Referanser


## Eksterne lenker
*
Mannatech

**Mannatech Incorporated** er et multinasjonalt multi-level marketing-firma engasjert i forskning, utvikling og distribusjon av «glyconutrients» - selskapets navn for blandinger av vegetabilske sakkarider (sukkerarter). Mannatech ble stiftet i november 1993 av Samuel L. Caster, og har hovedkontor i Coppell, Texas.  De opererer i USA, Canada, Australia, Storbritannia, Japan, New Zealand, Sør-Korea, Taiwan, Danmark, Tyskland, Mexico, Sør-Afrika, Singapore, Sverige, Norge, Østerrike, Nederland, Irland, Estland, Finland og Tsjekkia.

Selskapets aksjer omsettes på NASDAQ-børsen med ticker MTEX. Mannatech selger sine produkter gjennom ca  uavhengige selgere. I 2006 kåret Forbes Mannatech til det 5. beste selskapet på sin årlige liste over de «200 beste små selskaper» og i 2007 ble Mannatech rangert som nr 12 på BusinessWeek magazine sin liste over USAs 100 beste Hot Growth småselskaper. 

Den amerikanske kirurgen og presidentkandidaten Ben Carson har flere ganger gitt anerkjennelse til Mannatech og har også hevdet seg helbredet for prostatakreft etter å ha brukt kosttilskudd fra Mannatech.

Mannatech har opplevd perioder med offentlig ettersyn vedrørende effekten av sine produkter, blant annet et gruppesøksmål for svindel i 2005 De ble også etterforsket av Riksadvokaten i Texas i 2007. I 2009 kom denne saken til forlik, ved at Mannatech måtte betale $ 4 millioner i erstatning til forbrukere i Texas, og $ 2 millioner i saksomkostninger. I tillegg ble firmaets markedsføringsmetoder satt under overvåkning, og konsernsjefen måtte betale en bot på $ 1 million og frastå fra enhver rolle i firmaet i fem år.

## Referanser
Leonardo Nascimento de Araújo

**Leonardo Nascimento de Araújo** (født 5. september 1969) er en brasiliansk-italiensk fotballtrener og tidligere fotballspiller. 

de Araújo, som har spilt på Brasils herrelandslag, har vært både spiller og manager for AC Milan, samt manager for byrivalen Inter. de Araújo har også vært fotballdirektør i den franske klubben Paris Saint-Germain FC. Han spilte på vinnerlaget fra VM i 1994, samt på finalistlaget fra VM i 1998.

## Referanser


## Eksterne lenker
*
Kolbermoor

**Kolbermoor** er en by i Bayern i Tyskland. I 2011 hadde byen  innbyggere. Kolbermoor ligger 5 km vest for Rosenheim. De kjente fotballspillerne Bastian Schweinsteiger og Paul Breitner er født i Kolbermoor.

## Bilder

Fil:Kirche Kolbermoor Stadtmitte Heilig Dreifaltigkeit.JPG|Den hellige trefoldighetskirken ved markedsplassen i sentrum av Kolbermoor
Fil:Neues_Rathaus_Kolbermoor.jpg|Kolbermoors nye rådhus


## Referanser


## Eksterne lenker
*
Lantianmennesket

**Lantianmennesket** (forenklet kinesisk: 蓝田人; tradisjonell kinesisk: 藍田人; pinyin: *Lántián rén*), først beskrevet som *Sinanthropus lantianensis*, men senere som *Homo erectus lantianensis*, er en underart av *[[Homo erectus]]*. Den ble oppdaget i 1963 og beskrevet av Woo Ju-Kang året derpå.

## Beskrivelse
Fossile rester av lantianmennesket ble funnet i fylket Lantian (蓝田县; pinyin: Lántián) i nordvestre Kina, i provinsen Shaanxi, om lag 50 kilometer sørøst for byen Xi'an. Det første man fant var et kjevebein, deretter en hodeskalle fra et annet individ med neseben, høyre overkjeve og tre tenner. Kraniets indre volum beregnes til 780&nbsp;cm³, noe som omtrent overensstemmer med Javamenneskets volum.

Damanførst publiserte undersøkelsene utført i 1964, ble en hodeskalle  datert til 1,15 millioner år gammel, men i 2001 innledet geologen Zhu Zhaoyu () fra Guangzhous institutt for geokjemi, Det kinesiske vitenskapsakademi, og andre forsker med en ny undersøkelse på funnstedet. De publiserte nye analysefunn i 2015, som fastla det stratum hvori kraniet fra Gongwangling for å ha vært oppbygget for om lag 1,63 millioner år siden, meget eldre enn det tidliger  anslaget på 1,15 millioner pr siden. Denne nye datering gjør kraniet til det nest eldste kraniefunnet utenfor Afrika - det eldste er Dmanisimennesket funnet i Georgia. 

Individet kraniet stammer fra er eldre en Pekingmennesket men noe yngre enn Yuanmoumennesket. Zhus videre undersøkelser førte til oppdagelsen av Shangchen-funnstedet i Lantian, som ble publisert i 2018. Steinverktøy (men ingen hominidefossiler) funnet på Shangchen dateres til gts mer enn 2,1 millioner år siden, og dermed der dette de eldste kjente beviser (pr 2020) om  hominider utenfor Afrika, rundt 300.000 år eldre enn Dmanisi.
 
Fossilene finnes i dag på Shaanxi historiske museum i Xi'an.

I samme lag som, og i nærheten av, funnene av menneskefossilene, har man funnet fossil av dyr og steinartefakter som indikerer at lantianmennesket benyttet redskap og kunne håndtere ild.

## Referanser

## Litteratur
*
*
*
* 
*

## Eksterne lenker
* Institute of Vertebrate Paleontology and Paleoanthropology (IVPP), Beijing, Kina.
* Dr. Peter Browns hemsida
* Shaanxi History Museum
Finn Haugen

**Finn Haugen** (født 1946) er en norsk jurist. Han er utdannet fra Universitetet i Oslo i 1970.

Haugen er pensjonert tingrettsdommer. Han var dommer fra 1993 og de fleste årene ved Oslo tingrett. Den første krigsforbrytersaken i Norge etter krigsoppgjøret, rederiskattesaken og Gassledsaken (den største saken i Norge noensinne målt i kroner), er de mest kjente sakene der han var dommer. Han var første dommer som besluttet at pressen skulle få innsyn i lydopptakene fra Treholtsaken. Han var i åtte år leder av Kontrollutvalget for kommunikasjonskontroll (kontroll av politiets bruk av telefonavlytting mv.).

Haugen hadde eget advokatfirma i Moss i 17 år og har møterett for Høyesterett. I noen år var han regionbanksjef for Vestfold, Telemark og Buskerud. Han har vært SEFO-leder (etterforsking av polititjenestemenn), leder av styret for Transportklagenemnda og har ellers hatt en rekke tillitsverv i næringsliv og idrett. Han har utgitt *Strafferett håndbok*.(6. utgave 2024) og barnekrimboka "De tre avslører Narkotikaskurkene i skjærgården" (2017).

## Referanser
Liste over kulturminner i Kvænangen

**Liste over kulturminner i Kvænangen** er en oversikt over fredede og/eller bevaringsverdige bygninger og elementer i Kvænangen. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
*Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* Kulturminnesøk hos Riksantikvaren
Grenmar (avis)

**Grenmar** var en norsk avis, utgitt i Porsgrunn i årene 1878-1931.

*Grenmar* ble etablert 3. januar 1878, etter to prøveutgivelser i desember året før. Avisen hadde tatt inn det mye eldre *[[Porsgrunds Blad]]* i 1886 og het *Grenmar Porsgrunds Blad* i en kortere periode, deretter *Telefon* i årene 1889-90. *Grenmar* var en konservativ avis og fikk en liberal konkurrent i *[[Porsgrunds Dagblad]]* i 1914.

Avisen gikk inn i april 1931, men ble gjenopplivet i september samme år, i form av parallellutgaver med to andre konservative aviser i distriktet, Fylkesavisen (eller Fremskridt) fra Skien og Breviks Dagblad fra Brevik. Avisene hadde samme redaktører, og under deler av annen verdenskrig en nazistisk redaktør. Skiensavisen *[[Varden (avis)|Varden]]* kjøpte de tre avisene i 1954, og avisens siste utgivelse var således 30. juni 1954.

## Referanser
The Violence

**The Violence** er en musikk-EP, og debututgivelsen til det alternative rockebandet I, Volatile.

Den fire spors EP-en hadde sin online utgivelse 21. mai 2012. De første blant 250 fysiske kopier av EP-en ble solgt dagen før, da I, Volatile holdt sin utgivelsekonsert på Skuret konsertscene i Oslo.

*The Violence* betegnes av bandet som et konseptalbum, hvor tre av fire sanger dreier seg om variasjoner rundt temaet vold.

## Sporliste
# «Metal Giant»
# «All In The Family»
# «Johnny Boy»
# «Circular»

## Eksterne lenker
* 
* Facebook
* Last.fm
* Spotify
Brevikstrømmen

**Brevikstrømmen** er navnet på fjordstykket mellom Brevik og Stathelle som forbinder Langesundsfjorden med Frierfjorden i Telemark.

På grunn av industrien i Bamble og Grenland er dette en av Norges travleste vannveier.

På sitt smaleste, mellom Mølletangen i Bamble på sydsiden og Strømtangen i Brevik, er strømmen bare cirka 230 meter bred og krysses av Breviksbroen, som åpnet i 1962. Like ved krysses Breviksstrømmen også av Grenlandsbroen, som åpnet i 1996.

## Referanser
Interstellar planet

En **interstellar planet** eller **fri planet** er et objekt som har en masse som tilsvarer en planets, og som ikke er bundet av gravitasjonen til noen stjerne, men som ferdes gjennom rommet som et selvstendig objekt. Flere astronomer hevder å ha funnet slike objekter (for eksempel Cha 110913-773444), men disse funnene forblir ubekreftede.

Visse astronomer henviser vanligvis til disse objektene som «planeter» fordi de tror at disse objektene har sitt opphav som planeter rundt en stjerne, men som har blitt kastet ut av sin omløpsbane. Andre mener at definisjonen av en planet skal være avhengig av dens nåværende observerte tilstand, og ikke opphavet. Disse objektene kan ha blitt dannet av seg selv på samme måte som sub-brune dverger ved at gass samles og kollapses på samme måte som stjerner dannes.

## Se også
* Brun dverg
* Eksoplanet

## Referanser


## Eksterne lenker
* 
*  Strange New Worlds Could Make Miniature Solar Systems Robert Roy Britt (SPACE.com) 5. juni 2006 11:35 am ET
*  Working Group on Extrasolar Planets - Definition of a "Planet" POSITION STATEMENT ON THE DEFINITION OF A "PLANET" (IAU) 2003
*  Text of *A Pail of Air* and original radio broadcast
Den gode tid

***Den gode tid*** er et norsk album med Louis Jacoby. Det ble utgitt i 1975. Platens betegnelse var RCA Victor YNPL 1-726.

Platen har disse sporene:

# «Jeg synger deg en vise»
# «Tilforlatelig vise»
# «Den gode tid»
# «En bittelten tåre»
# «Snart er kaffen klar»
# «Sommer»
# «Hele verden synger sommer»
# «Farger»
# «Den skyggeskog jeg lever i»
# «Lev i dag»
# «Tante Marte»
# «En sjømann går sin jevne gang»

## Eksterne lenker
*
WASP-17b

**WASP-17b** er en eksoplanet i stjernebildet Skorpionen som går i bane rundt stjernen WASP-17. Oppdagelsen ble offentliggjort 11. august 2009. Det er den første planeten som er oppdaget å ha en retrograd bane, noe som betyr at den går i motsatt retning av rotasjonen til moderstjernen. 

## Referanser


## Eksterne lenker
* 
* Alexander, Amir. Scientists Detect "Wrong-Way" Planet. https://web.archive.org/web/20090816085545/http://www.planetary.org/news/2009/0812_Scientists_Detect_WrongWay_Planet.html *The Planetary Society*
Sandlupin

**Sandlupin** (*Lupinus nootkatensis*), også kalt **alaskalupin**, er en flerårig urt (staude) som danner klynger med korte, krypende jordstengler. Den formerer seg bare med frø. Sandlupinen, som trives på sand- og grusholdig mark, blir omkring 50-70 cm høy. Artsnavnet stammer fra Nootkasundet i Britisk Columbia, Canada. Siden 2016 er det forbudt å plante lupiner, herunder sandlupiner, i Norge. 

Sandlupinen stammer fra det nordvestlige Nord-Amerika, hvorfra den ble introdusert til Europa. Til Norge kom den med NSB, som brukte den til å binde skråningene langs den nyanlagte Jærbanen sørover fra Stavanger. Derfra har planten spredt seg langs jernbanen og veinettet til store deler av landet. I dag er den kjent i 16 av landets fylker.

Arten startet sin ekspansjon fra Jæren på Sørvestlandet. Den ble observert i Stjørdal i 1911, Elverum  i 1914, Eidsvoll i 1934, Ringsaker i 1942 og Gauldal i 1954. I senere tid har den også nådd helt nord i landet, der den er observert i Gamvik (Finnmark) i 2010. Arten har også okkupert store deler av Island og har stort potensial til spredning i litt kjøligere strøk, både i Norge og andre land.

I Fremmedartslista er sandlupin vurdert som *svært høy risiko* på grunn av stort invasjonspotensial og høy økologisk effekt.

## Referanser




## Litteratur
* 
* 
* 
* 

## Eksterne lenker
*
Mølletangen

**Mølletangen** ligger på sydsiden av Brevikstrømmen som leder inn til industrien i Bamble og Grenland i Telemark. På motsatt siden av Brevikstrømmen ligger Strømtangen i Brevik.

## Referanser
Liste over kulturminner i Nordkapp

**Liste over kulturminner i Nordkapp** er en oversikt over fredede og/eller bevaringsverdige bygninger og elementer i Nordkapp. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Viser i ro og mak

***Viser i ro og mak*** er et norsk album med Louis Jacoby. Albumets betegnelse var RCA Victor YNPL 1-708. Det ble utgitt i 1974.

## Sporliste
*«Kajsas udde» (Alf Hambe)
*«Varfor finns det stjärnor små» (Toby Johanson)
*«Karlson evig vår» (Olle Adolphson)
*«Som stjärnor små på himlen blå» (Evert Taube)
*«Rosa på bal» (Evert Taube)
*«Anitas song» («Annie's Song)» (John Denver)
*«Vise ved vindens enger» (Mats Paulson)
*«Sang til Ellen» (Paul Simon)
*«Elefantens vuggevise» (Harald H. Lund/Knut Vad Thomsen)
*«Som fugler flyr» (James Taylor)
*«Skjærsliperen» (Kai Normann Andersen/Sigfred Pedersen)
*«Jeg tror du vet» (Louis Jacoby)
*«Sov lille mann» (James Taylor)

## Kilder
*Norsk visearkiv
EM i friidrett 2012 – 100 meter menn

**Herrenes 100 meter** under EM i friidrett fant sted den 27. og 28. juni 2012 på Helsingfors Olympiastadion.

Jaysuma Saidy Ndure representerte Norge og vant bronsemedalje.
	
## Rekorder

## Program

## Resultater
### Runde 1
De første 4 i hvert heat (Q) og de 4 utøverne beste med de beste tidene ellers (q) gikk videre til semifinale.

Vind:Heat 1: +1,4 m/s, Heat 2: +1,0 m/s, Heat 3: +0,4 m/s, Heat 4: 0,0 m/s, Heat 5: +1,7 m/s

### Semifinale
De 2 første i hvert heat (Q) og de 2 utøverne med de beste tidene ellers (q) gikk videre til finale.

Vind:Heat 1: +1,1 m/s, Heat 2: +0,1 m/s, Heat 3: +0,8 m/s

### Finale
Vind: -0,7 m/s
} || 4 || align="left" |  Rytis Sakalauskas ||align=left|  ||  || Fullførte ikke 
|-
|  || 1 || align="left" |  Simone Collio ||align=left|  ||  || Diskvalifisert, tyvstart
|}

## Referanser

*Runde 1 resultater 
*Semifinal resultater
*Finale resultater
Edmundo Alves de Souza Neto

**Edmundo Alves de Souza Neto** (født 2. april 1971 i Niterói) også kjent som **Edmundo**, er en brasiliansk tidligere fotballspiller.

Edmundo spilte for  i VM i fotball 1998. Med Palmeiras vant han Série A på begynnelsen av 1990-tallet. Han vant også den brasilianske ligaen i 1997, da med Vasco da Gama. Av klubbens 69 scorede mål i serien den sesongen, var 29 kreditert Edmundo. Edmundo scoret også seks mål i samme kamp i 1997, mot União São João.

Edmundo fikk sitt gjennombrudd på seniornivå for  i 1992. Samme år hjalp han klubben vinne delstatsmesterskapet i Rio de Janeiro. Samtidig innlemmet landslagstrener Carlos Alberto Parreira ham på . Edmundo valgte å forlate Vasco til fordel for  da gjennombruddet hans ikke ble belønnet med økning av den lave lønnen han hadde fra før han etablerte seg på laget. Første sesongen for Palmeiras hjalp han klubben vinne delstatsmesterskapet i São Paulo og det brasilianske seriemesterskapet. Allerede da hadde Edmundo vist seg kontroversiell. Han pådro seg flere utvisninger, hvorav han fikk sjenerøst omgjort en utestengelse på fire måneder for protester mot en av dem, og utviklet turbulente forhold til treneren hans Vanderlei Luxemburgo og spisskollegaen Evair.

Edmundo er også kjent for kontroverser utenfor fotballbanen. I 1999 ble han saksøkt av en gruppe dyrevernere for å ha leid inn et sirkus til bakgården i forbindelse med sin sønns første fødselsdag. Av enkelte fra pressen ble han beskyldt for å ha skjenket sjimpansen Pedrinho, slik at han ble full, på øl og whiskey. Edmundo tilbakeviste imidlertid disse beskyldningene. Han rømte også fra en fengselsdom han pådro seg, da han, mens han fyllekjørte, ble involvert i en bilulykke, hvor tre av passasjerene hans ble drept.

## Meritter
### På klubbnivå
* Campeonato Carioca: 1992
* Campeonato Paulista: 1993, 1994
* Torneio Rio-São Paulo: 1993
* Série A: 1993, 1994, 1997

### Internasjonalt
* Copa América: 1997

### Individuelt
* Bola de Prata: 1993, 1997
* Bola de Ouro: 1997
* Toppscorer, Copa do Brasil: 2008
* Toppscorer, Série A: 1997

## Referanser


## Eksterne lenker
* 
* Edmundos profil hos Sambafoot
Maria Sundbom

**Maria Irene Sundbom** (født 19. mai 1975 i Uppsala) er en svensk skuespiller. Hun arbeider ved Uppsala Stadsteater.

## Filmografi (utvalg)
### Filmer
*2007 – *[[Solstorm (film)|Solstorm]]*
*2009 – *Barbieblues*
*2009 – *[[Maskeraden]]*
*2010 – *[[Wallander - Arven]]*
*2016 – *[[Flickan, mamman och demonerna]]*
*2017 – *[[Exfrun]]*
*2022 – *[[Beck – Dødsfellen]]*
*2023 – *[[Beck – Dødsleie]]*
*2023 – *[[Maria Wern – Vinna eller försvinna]]*
*2025 – *[[Kevlarsjel]]*

### TV-serier
*2005 – *[[Lasermannen (TV-serie)|Lasermannen]]*
*2006 – *[[LasseMajas detektivbyrå]]* (TV, *[[Julkalendern]]*)
*2011 – *[[Broen]]*
*2012 – *[[Sam tar över]]*
*2013 – *[[Barna Hedenhös uppfinner julen]]*
*2016 – *[[Frøken Frimans krig]]*
*2018 – *[[Skjult av snø]]*
*2019 – *[[Quicksand – Størst av alt]]*
*2019 – *[[Før vi dør]]*
*2019 – *[[Singelmamma]]*

## Referanser


## Eksterne lenker
*
Leangen kunstisbane

**Leangen kunstisbane** er en skøytearena og en idrettsplass på Leangen i Trondheim, som ble åpnet i desember 1979.Anlegget har flomlysanlegg.

## Arrangementer på banen

;Verdensmesterskap på skøyter
* Sprint-VM 1984 damer og herrer
;Europamesterskap på skøyter
* EM 1980 for herrer
* EM 1987 for herrer
;Norgesmesterskap på skøyter
* Allround-NM 1985 for herrer
* Allround-NM 1993 for damer og herrer
* Allround-NM 2017 for damer og herrer
* Sprint-NM 1986
* Sprint-NM 1993
* Sprint-NM 2005
* Enkeltdistanse-NM 1992
* Enkeltdistanse-NM 2000
;Junior-Norgesmesterskap på skøyter
* Allround-NM Junior 1988 for damer og herrer
* Sprint-NM Junior 1988 for damer og herrer
* Stafett-NM Junior 1988 for damer og herrer
;Andre stevner
* Ivar Ballangruds minneløp

## Referanser


## Eksterne lenker
* 
* 
* 
* 
* Leangen  på www.trondheim.kommune.no
* En søndag ettermiddag på Leangen med flere bilder av banen tatt 19. november 2006.
* Ingen skøyteis i år www.nrk.no Publisert 2. november 2010 (Med videohøydepunkter fra Allround-NM 1993)
Lysprikkfisker

* *[[Benthosema]]*
* *[[Bolinichthys]]*
* *[[Centrobranchus]]*
* *[[Ceratoscopelus]]*
* *[[Diaphus]]*
* *[[Diogenichthys]]*
* *[[Electrona]]*
* *[[Gonichthys]]*
* *[[Gymnoscopelus]]*
* *[[Hintonia (fisk)|Hintonia]]*
* *[[Hygophum]]*
* *[[Idiolychnus]]*
* *[[Krefftichthys]]*
* *[[Lampadena]]*
* *[[Lampanyctodes]]*
* *[[Lampanyctus]]*
* *[[Lampichthys]]*
* *[[Lepidophanes]]*
* *[[Lobianchia]]*
* *[[Loweina]]*
* *[[Metelectrona]]*
* *[[Myctophum]]*
* *[[Nannobrachium]]*
* *[[Notolychnus]]*
* *[[Notoscopelus]]*
* *[[Parvilux]]*
* *[[Protomyctophum]]*
* *[[Scopelopsis]]*
* *[[Stenobrachius]]*
* *[[Symbolophorus]]*
* *[[Taaningichthys]]*
* *[[Tarletonbeania]]*
* *[[Triphoturus]]*

**Lysprikkfisker** er en familie fisker.

De har en avlang kropp som er sammentrykt fra sidene, fettfinne og små lysorganer i rekker. De lever pelagisk i alle hav fra overflaten ned til flere tusen meters dybde. Mange arter vandrer vertikalt i løpet av døgnet; vanlig dybde er 300&ndash;1200&nbsp;m om dagen og 10&ndash;100&nbsp;m om natta.

Lysprikkfisker finnes i enorme mengder, og de er blant de mest tallrike av alle virveldyr. De spiller derfor en viktig rolle i de marine økosystemene som føde for større fisker, hvaler, pingviner og blekkspruter. Det blir nesten ikke drevet fiske etter lysprikkfisker.

## Litteratur
* 
* 

## Eksterne lenker
* 
*
Andreas Bube

**Andreas Hjartbro Bube** (født 13. juli 1987) er en dansk sprinter og mellomdistanseløper som løper for Bagsværd Atletik Club. Hans beste resultat er en sølvmedalje som han vant i EM i friidrett 2012 på 800 meter.

Bube er spesialist på 800 meter, tidligere på 400 meter og på 400 meter hekk. Han deltok i Ungdoms-OL 2003 i Paris, Junior NM-2003, 2004, 2005 og 2006, da han også ble nordisk mester, Junior-EM 2005, Junior-VM 2006, U23-EM 2007, Innendørs-EM i 2009 og EM i Barcelona 2010 på 800 meter og 4 × 400 meter.

Bube satte i 2011 personlig rekord på 800 meter, da han i et stevne i Gent løp på 1.46,10, som er den nest beste danske tid noensinne. Tiden ble seinere forbedret i utendørs-VM i Daegu, hvor han i semifinalen løp på 1.45,48. I sesongens siste Diamond League-stevne i Brussel forbedret han sin tid til 1.45,04.

I EM i friidrett innendørs 2017 fikk han sølv på 800 meter, bak polske Adam Kszczot.

Bube trenes av Johnny Bagge.

## Personlige rekorder
* 100 meter: 10,8m sek (-1.0) (2008)
* 200 meter: 21,68 sek (-2.7) (2009)
* 300 meter: 33,24 sek (2009)
* 400 meter: 46,48 sek (2009)
* 400 meter hekk: 52,41 sek (2007)
* 800 meter: 1,44,89 min (2012)
* 1500 meter: 3,42,33 (2013)
* 200 meter-inne: 22,08 (2009)
* 400 meter-inne: 47,95 (2009)
* 800 meter-inne: 1,47,19 (2017)

m = Manuell tidtagning

## Referanser


## Eksterne lenker
* 
* Andreas Bube 's hjemmeside
* Statletik-profil - Andreas Bube
* Team 4x400 m
Allothunnus fallai

***Allothunnus fallai*** er en fisk i makrellfamilien. Den er den eneste arten i slekten *Allothunnus*.

Kroppen er robust, langstrakt og rund. De to ryggfinnene sitter tett sammen. På forkroppen er det et panser dannet av store skjell, ryggen bak panseret mangler skjell, og buken er dekket av små skjell. Arten mangler svømmeblære. Maksimal lengde er 96&nbsp;cm og maksimal vekt er litt mindre enn 10&nbsp;kg.    

Arten lever pelagisk i de øvre vannlagene ute på det åpne havet. Den er utbredt i sørlige deler av alle verdenshavene, for det meste mellom 20°&ndash;35° sør. Foretrukket vanntemperatur er 19&ndash;24&nbsp;°C. Den lever for det meste av krill, men tar også blekkspruter og småfisk. 

*Allothunnus fallai* har liten betydning for kommersielt fiske, men den blir tatt som bifangst lengst sør i utbredelsesområdet av linefiskere som primært er ute etter *[[Thunnus maccoyii]]*.

## Litteratur
* 

## Eksterne lenker
* 
* 
*